ປະຫວັດຄວາມເປັນມາ
ຍິນດີຕ້ອນຮັບ ສູ່ ວິທະຍາໄລ ສຸດສະກະ ເພື່ອການບໍລິຫານ ແລະ ເທັກໂນໂລຢີ
ວິທະຍາໄລ ສຸດສະກະ ເພື່ອການບໍລິຫານ ແລະ ເທັກໂນໂລຢີ ແມ່ນສະຖາບັນການສຶກສາແຫ່ງໜຶ່ງ ເຊິ່ງໄດ້ຮັບການສ້າງຕັ້ງຂຶ້ນໃນວັນທີ 2 ທັນວາ ປີ 2002 ເຊິ່ງມີເປົ້າໝາຍເພື່ອຕອບສະໜອງໃຫ້ແກ່ການພັດທະນາຊັບພະຍາກອນມະນຸດໃນ ສ ປ ປ ລາວ ເຊິ່ງເປັນປັດໃຈສໍາຄັນໃຫ້ແກ່ການພັດທະນາເສດຖະກິດ - ສັງຄົມແຫ່ງຊາດ. ວິທະຍາໄລ ສຸດສະກະ ເພື່ອການບໍລິຫານ ແລະ ເທັກໂນໂລຢີ ດຳເນີນກິດຈະການໂດຍອີງໃສ່ແນວຄວາມຄິດທີ່ ບໍ່ຫວັງຜົນກຳໄລສູງສຸດ (ສະໜອງການສຶກສາທີ່ມີຄຸນນະພາບສູງ ໃຫ້ແກ່ມະຫາຊົນໃນ ຕົ້ນທຶນທີ່ສົມເຫດສົມຜົນ). ວິທະຍາໄລ ສຸດສະກະ ມີທີ່ຕັ້ງຢູ່ຈຸດໃຈກ່າງຂອງນະຄອນຫຼວງ ວຽງຈັນ ເຊິ່ງເຮັດໃຫ້ການໄປມາຂອງນັກສຶກສາມີຄວາມສະດວກສະບາຍ.
ວິທະຍາໄລ ສຸດສະກະ ເພື່ອການບໍລິຫານ ແລະ ເທັກໂນໂລຢີ ໄດ້ຮັບການອະນຸຍາດຈາກກະຊວງສຶກສາທິການໃຫ້ດໍາເນີນການສິນສອນນັກສຶກສາໃນຫຼັກສູດຊັ້ນ ປະລິນຍາຕີ ແລະ ຊັ້ນສູງ ໃນສາຂາ ການບໍລິຫານທຸລະກິດ, ການບັນຊີ, ນິເທດສາດ ແລະ ວິທະຍາສາດຄອມພິວເຕີ້. ນອກນັ້ນ, ທະນາຄານແຫ່ງ ສ ປ ປ ລາວ ຍັງໄດ້ອະນຸຍາດໃຫ້ສະຖາບັນພວກເຮົາ ເປັນສູນຝຶກອົບຮົມການເງິນຈຸລະພາກ.
ພາສາລາວແມ່ນພາສາທີ່ໃຊ້ໃນການສິດສອນ ແລະ ການບໍລິຫານຂອງສະຖາບັນພວກເຮົາ. ເຖິງຢ່າງໃດກໍຕາມ, ນັກສຶກສາທີ່ບໍ່ຮູ້ພາສາລາວ ຫຼື ມີຄວາມຊຳ ນານດ້ານພາສາອັງກິດ ສາມາດເຂົ້າຮຽນໃນຫຼັກສູດທີ່ສອນໂດຍໃຊ້ພາສາອັງກິດ. ວິທະຍາໄລ ສຸດສະກະ ເພື່ອການບໍລິຫານ ແລະ ເທັກໂນໂລຢີ ແມ່ນບອນທໍາອິດ ທີ່ໄດ້ຮັບການຮັບຮອງຈາກອົງການສອບເສັງທຽບລະດັບພາສາອັງກິດຂອງ ສະຫະລັດອາເມລິກາ ໃຫ້ດໍາເນີນການສອບເສັງທຽບລະດັບພາສາອັງກິດ TOEFL® iBT ໃນ ສ ປ ປ ລາວ ໃນເດືອນ 7 ປີ 2006 ແລະ ໄດ້ຈັດການສອບ ເສັງຄັ້ງທໍາອິດໃນ ສ ປ ປ ລາວ ໃນເດືອນ 8 ປີ 2006.
ນັກສຶກສາທີ່ຈົບການສຶກສາຈາກວິທະຍາໄລພວກເຮົາ ບໍ່ພຽງແຕ່ຈະມີຄວາມຮູ້ດ້ານວິຊາການທີ່ຕົນສຶກສາ ເທົ່ານັ້ນ ແຕ່ຍັງມີຄວາມຮູ້ ແລະ ທັກສະດ້ານການເປັນຜູ້ນຳ, ຄວາມສາມາດດ້ານການສື່ສານກັບບຸກຄົນ ອື່ນ, ແນວຄວາມຄິດສ້າງສັນ, ຮັບຜິດຊອບຕໍ່ສັງຄົມ ແລະ ມີຄວາມກະຕືລືລົ້ນຫ້າວຫັນ. ຄຸນສົມບັດທີ່ ດີເລົ່ານີ້ ແມ່ນໄດ້ຮັບການປູກຝັງໂດຍຜ່ານວັດທະນະທໍາອົງການຂອງພວກເຮົາທີ່ນັກສຶກສາມີຄວາມໃກ້ ຊິດຕິດແທດໃນແຕ່ລະວັນ ແລະ ຜ່ານກິດຈະກຳນອກຫຼັກສູດຕ່າງໆຂອງພວກເຮົາ. ນັກສຶກສາຂອງວິທະ ຍາໄລພວກເຮົາ ຈະໄດ້ຮັບການຊຸກຍູ້ໃຫ້ເຂົ້າຮ່ວມກິດຈະກຳຕ່າງໆຂອງວິທະຍາໄລ ໂດຍອີງຕາມຄວາມມັກ ແລະ ຄວາມທະນັດຂອງນັກສຶກສາແຕ່ລະຄົນ. ດ້ວຍວິທີນີ້, ພວກເຮົາສາມາດຂຸດຄົ້ນເອົາຄວາມສະມາດສະ ເພາະຂອງນັກສຶກສາແຕ່ລະຄົນອອກມາໄດ້ ເຊິ່ງຄວາມສາມາດສະເພາະນັ້ນຈະຊ່ວຍໃຫ້ນັກສຶກສາປະສົບ ຜົນສໍາເລັດໃນອະນາຄົດໄດ້. ພວກເຮົາໄດ້ມີການຈັດກຸ່ມ ແລະ ທີມກິລາປະເພດຕ່າງໆໃຫ້ນັກສຶກສາ.
ສັນຍາລັກຂອງວິທະຍາໄລ
ສັນຍາລັກຂອງ ວິທະຍາໄລ ສຸດສະກະ ເພື່ອການບໍລິຫານ ແລະ ເທັກໂນໂລຢີ ແມ່ນການປະສົມປະສານກັນລະຫວ່າງສິນລະປະແບບລາຍລາວ, ແບບຕະເວັນອອກ ແລະ ຕະເວັນຕົກ. ສິນລະປະແບບລາຍລາວ ທີ່ຖານຂອງສັນຍາລັກ ໝາຍເຖິງແນວຄວາມຄິດ ແລະ ວັດທະນະທຳລາວທີ່ມີຄວາມ ງົດງາມເຊິ່ງເປັນຮາກຖານຂອງແນວຄວາມຄິດ ແລະ ປັດຊະຍາຂອງເຮົາ. ສິນລະປະແບບລາຍຕະເວັນອອກ ແລະ ຕະເວັນຕົກທີ່ດ້ານຂວາເບື້ອງເທິງ ແລະ ເບື້ອງລຸ່ມ ຂອງສັນຍາລັກ ສະແດງເຖິງແນວຄວາມຄິດ ແລະ ເທັກໂນໂລຢີທີ່ກ້າວໜ້າຂອງຕະເວັນອອກ ແລະ ຕະເວັນຕົກ ເຊິ່ງປະກອບເປັນ ສ່ວນໜຶ່ງຂອງແນວ ຄວາມຄິດຂອງພວກເຮົາ.
ສີຟ້າຂອງສັນຍາລັກ ແມ່ນສີທີ່ສະແດງເຖິງຄວາມໄຝ່ຝັນ, ຄວາມຈິ່ງໃຈ ແລະ ຊື່ສັດ. ສ່ວນສີເທົ່າ ແມ່ນສີແຫ່ງຄວາມປອດໄພ, ຄວາມເຕີບໃຫຍ່, ຄວາມ ເຊື່ອຖືໄດ້ ແລະ ການໃຫ້. ຄຸນລັກສະນະເລົ່ານີ້ແມ່ນຖືກປູກຝັງໄວ້ໃນແນວຄວາມຄິດ ແລະ ການປະຕິບັດງານຂອງພວກເຮົາ.
ສັນຍາລັກທີ່ມີລັກຊະນະເປັນວົງລໍ້ ສະແດງເຖິງພາຫະນະທີ່ນໍາພານັກສຶກສາໄປສູ່ຄວາມຮູ້ ເຊິ່ງຈະສ້າງອານຸພາບໃຫ້ແກ່ນັກສຶກສາ ໃຫ້ສາມາດໄປປະຕິບັດ ພາລະກິດທີ່ຕົນໄຝຝັນໄດ້ຢ່າງສໍາເລັດຜົນ
Copyright © 2012 Soutsaka College. All rights reserved. Last Update: 25 Nov 2016